****

**কমল কুজুর**

**শরতের মেঘরাগ**

বৃষ্টির দৃষ্টি আকাশ পানে

মেঘের আশায়

আর মেঘ চেয়ে থাকে সাগর পানে

জলের নেশায়।

সাগর অপেক্ষায় রয় দূর সোপানে

নদীর পানে চেয়ে

নদীর জল বৃষ্টির আশাতে

সদাই কেঁদে মরে।

অমাবস্যা চাঁদের পানে চায়

পূর্ণিমা প্রত্যাশায়

জোয়ার-ভাটার দর্শন

চন্দ্র-সূর্যের দরজায়।

ঝর্ণার গান শুধুই ছুটে চলে

সমুদ্র মিলনে

তোমার-আমার স্বপ্ন পূরণ

দৃপ্ত মহারণে।

………

কমল কুজুর

সহকারী শিক্ষক

বাংলাহিলি সরকারি বালিকা উচ্চ বিদ্যালয়, দিনাজপুর।